text: [{"text_idx": "#000004", "text": "Olaf Johannesen hevur sjo\u0301nleik i\u0301 blo\u0301\u00f0inum, og ta\u00f0 s\u00e6st aftur a\u0301 palli og i\u0301 filmi, har leiklistakynstrini eru ey\u00f0sy\u0301nd."}, {"text_idx": "#000005", "text": "Bo\u00f0 eru eftir dugnaliga sjo\u0301nleikaranum a\u0301 at kalla \u00f8llum pallum i\u0301 Danmark og i\u0301 Ty\u0301sklandi. Seinasta a\u0301ri\u00f0 hevur Olaf aftur sta\u00f0i\u00f0 a\u0301 palli i\u0301 F\u00f8royum og sp\u00e6lt a\u0301 si\u0301num mo\u0301\u00f0urma\u0301li til sto\u0301ra fragd fyri a\u0301sko\u00f0arafj\u00f8ldirnar. Vit hittu hann i\u0301 einmansleikinum Tann komiska tragedian, har hann so meistarliga bergto\u0301k a\u0301sko\u00f0aran."}, {"text_idx": "#000007", "text": "Seinastu 10-15 a\u0301rini hevur Olaf Johannesen vunni\u00f0 eina \u00f8rgrynnu av vir\u00f0isl\u00f8num, b\u00e6\u00f0i innan palllist, film og sjo\u0301nvarp. I\u0301 2018 fekk hann h\u00e6gstu vi\u00f0urkenning innan palllist i\u0301 Danmark, ta\u0301 Reumert hei\u00f0ursl\u00f8nin var\u00f0 latin honum fyri li\u0301vlangt avrik. I\u0301 2013 var Olaf eisini i\u0301 uppskoti til h\u00e6gstu leiklistavir\u00f0isl\u00f8n i\u0301 Ty\u0301sklandi, DER FAUST, fyri leiklutin Peer Gynt, sum hann sp\u00e6ldi fyri Schauspielhaus Du\u0308sseldorf i\u0301 2012-13."}, {"text_idx": "#000008", "text": "Olaf Johannesen hevur seinastu a\u0301rini ment seg a\u0301 si\u0301ni yrkislei\u00f0 sum sjo\u0301nleikari, b\u00e6\u00f0i listarliga og handverksliga, solei\u00f0is at hann i\u0301 dag er mettur at vera av bestu palllistafo\u0301lkum i\u0301 kongari\u0301kinum. Livandi og sannf\u00f8randi leikframf\u00f8rslurnar fa\u0301a okkum at kenna okkum aftur i\u0301 og spegla okkum i\u0301 leiklutunum."}, {"text_idx": "#000009", "text": "Fyri at lyfta leiklutirnar upp a\u0301 eitt altjo\u0301\u00f0a stig og vi\u0301sa okkum menniskja\u00f0 i\u0301 \u00f8llum si\u0301num fj\u00f8lbroytni, um ta\u00f0 er ein nasistur, ein einar\u00e6\u00f0isharri, ein fors\u00e6tisra\u0301\u00f0harri ella ein klovnur, f\u00e6r Olaf Johannesen Mentanarvir\u00f0isl\u00f8n landsins 2021."}]